cyanic-selkie/wikianc huggingface dataset:
Rubén Pardo
Seurajoukkueura
Pardo pelasi ensimmäisen ottelunsa Real Sociedadin reservijoukkueessa kaudella 2009–2010, kun se pelasi Tercera Divisiónissa.
30. lokakuuta 2011 hän teki ensiesiintymisensä seuran edustusjoukkueessa ottelussa Real Madridia vastaan.
Park Jang-soon
68 ja 74 kilogramman painoluokissa paininut Park voitti olympiakultaa Barcelonassa 1992 voittamalla loppuottelussa yhdysvaltalaisen Kenny Mondayn. Soulissa 1988 hän hävisi loppuottelussa Neuvostoliiton Arsen Fadzajeville ja Atlantassa 1996 Venäjän Buvaisar Saitijeville. Lisäksi Park voitti maailmanmestaruuden Torontossa 1993, kaksi mitalia Aasian kisoista ja värisuoran Aasian-mestaruuskilpailuista.
Bílá Lhota
Bílá Lhota on kunta (obec) Tšekissä Olomoucin läänissä. Se noin 25 kilometrin päässä Olomoucin kaupungista luoteeseen.
Jussi-Antti Reimari
Jussi-Antti Reimari (s. 19. syyskuuta 1975 Hollola) on suomalainen entinen jääkiekkopuolustaja. Hän pelasi urallaan SM-liigassa yhteensä 229 runkosarjaottelua tehopistein 13+27=40 ja keräten 200 jäähyminuuttia sekä seitsemän playoff-ottelua tehden yhden maalin ja keräten kaksi jäähyminuuttia. Reimari pelasi lähes koko uransa kotiseudullaan Lahdessa, mutta hän pelasi myös kahtena viimeisenä kautenaan myös Norjassa.
Ura
Reimari on lahtelaisen kiekkokoulun kasvatti. Hän voitti Kiekkoreippaassa kauden 1990–1991 päätteeksi C-nuorten SM-pronssia. Kaudella 1993–1994 Reimari eteni Reipas Lahden A-nuorten I-divisioonajoukkueen kanssa A-nuorten SM-liigan karsintoihin, mutta joukkue jäi kuitenkin ilman sarjanousua. Hän debytoi samalla kaudella myös Reippaan SM-liigajoukkueessa, jossa Reimari pelasi viisi runkosarjaottelua tehden yhden syöttöpisteen. Joukkue putosi kauden päätteeksi I-divisioonaan.
Kausi 1994–1995 oli Reimarille ensimmäinen kokonainen miesten peleissä ja hän teki I-divisioonassa 40 runkosarjaottelussa tehot 6+7=13. Kaudella 1995–1996 Reimari oli viidellä osumallaan joukkueen eniten maaleja tehnyt puolustaja Kari Elorannan ja Jussi Salmisen kanssa. Kaudeksi 1996–1997 Reipas Lahti nimettiin Pelicansiksi. Reimari oli joukkueen tehokkain puolustaja tehoilla 8+12=20. Kaudella 1997–1998 hän eteni Pelicansin kanssa aina liigakarsintoihin saakka, mutta Kalevan Pallo kuitenkin pudotti joukkueen toisella kierroksella otteluvoitoin 3–2. Kausi 1998–1999 päättyi kuitenkin SM-liiganousuun.
Ensimmäisellä täydellä SM-liigakaudellaan 1999–2000 Reimari teki Pelicansissa 37 runkosarjaottelussa tehot 3+2=5 ja seitsemässä playoff-ottelussa tehot 1+2=3. Neljännellä kokonaisella SM-liigakaudellaan 2002–2003 hän teki liigan yhden kauden piste-ennätyksensä tehoilla 5+10=15. Kauden 2004–2005 Reimari aloitti Suomi-sarjajoukkue Heinolan Kiekossa, josta hän siirtyi seitsemän pelaamansa ottelun jälkeen Norjan UPC-ligaenin Stavanger Oilersiin. Kaudella 2005–2006 Reimari eteni joukkueen kanssa aina liigan finaaleihin saakka, mutta Norjan-mestaruuden vei kuitenkin Vålerenga IF otteluvoitoin 4–0. Hän lopetti pelaajauransa kevääseen 2006.
Aequidens
Aequidens on kirjoahventen (Cichlidae) heimoon kuuluva kalasuku. Siihen kuuluu 16 lajia, joita tavataan Etelä-Amerikasta:
Kivimäki (Forssa)
Kivimäki on yksi Forssan kaupunginosista. Vuoden 2011 lopussa Kivimäen tilastoalueella (kaupunginosassa) oli 71 asukasta. Kivimäki on maaseutumainen alue ydinkeskustasta koilliseen päin.
Parkkiaro
Parkkiaro on yksi Forssan kaupunginosista. Vuoden 2011 lopussa Parkkiaron tilastoalueella (kaupunginosassa) oli 238 asukasta. Parkkiaro muodostaa tilastoinnissa myös oman suuralueen, joka sijaitsee Forssan keskustaajaman suuralueen pohjoispuolella ja entisen Koijärven kunnan suuralueen eteläpuolella.
Rio de la Plata (1898)
Rio de la Plata oli Espanjan laivaston vuonna 1898 vesillelaskettu teräsrunkoinen panssarikansiristeilijä.
Valmistus
Argentiinan ja Uruguayn espanjalaissyntyisten asukkaiden rahoittama alus tilattiin Normandilta Le Havresta Ranskasta, missä köli laskettiin vuonna 1896. Alus laskettiin vesille 17. syyskuuta 1898 ja se valmistui vuonna 1900.
Palvelus
Ensimmäisessä maailmansodassa alus oli jo vanhentunut ja se muutettiin miinalaivaksi. Alus oli vuodesta 1921 alkaen vesilentokoneiden emälaivana Barcelonassa, kunnes se poistettiin palveluksesta vuonna 1931.
Slovakian juutalaiset
Slovakian juutalaiset ovat juutalainen etninen vähemmistö Slovakiassa. Maan yhteisöllä on pitkä historia, mutta se pieneni huomattavasti holokaustin ja maastamuuton seurauksena. Nykyisin maassa asuu noin 2 700 juutalaista ja heistä valtaosa maan pääkaupungissa Bratislavassa.
Historia
thumb|vasen|[[Moses Soferin ja tämän sukuhautoja Bratislavassa.]] Ensimmäiset juutalaiset nykyisen Slovakian alueella lienevät olleet Tonavan varren roomalaisille linnoituksille ensimmäisellä vuosisadalla eaa. saapuneita orjia, kauppiaita ja sotilaita. Arkeologisissa kaivauksissa alueelta on löydetty joitakin juutalaistaustaisia esineitä. Roomalaisajan jälkeen juutalaisia ilmaantui alueelle jälleen, mahdollisesti 600-luvulla, jolloin slaaveja johtanut Samo yhdisti heimoja avaareja vastaan. 800-luvulla ilmestyivät ensimmäiset varsinaiset länsislaavilaiset valtiot, ja juutalaisia asettui ilmeisesti niin sanotun Suur-Määrin alueelle. Erään teorian mukaan alueen vallanneiden unkarilaisten mukana olisi saapunut heihin liittyneitä juutalaisuuden omaksuneita kasaarikapinoitsijoita. Teoria kyseisten kasaarikapinoitsijoiden juutalaisuudesta on kuitenkin hyvin epävarmalla pohjalla.
Myöhemmin Unkarin kuningaskunta, johon Slovakia kuului, muodostui juutalaisten muuttoliikkeen kohteeksi. Muuttajia tuli nykyisestä Saksasta ja Balkanilta ja he perustivat yhteisöjä Tonavan, Hron-, Vag- ja Nitrajokien varrelle. Ensimmäisen ristiretken aikana etenkin Bratislavan juutalaiset joutuivat vainojen kohteiksi. 1200-luvulla kaupungin juutalaisyhteisön kooksi mainitaan 800 ja yhteisöllä oli autonomia ja oma johtajansa. Mongolit hävittivät Unkaria vuonna 1241 ja maata jälleenrakentamaan kutsuttiin siirtolaisia ulkomailta ja monet heistä olivat juutalaisia. Juutalaiset asettuivat usein aikaisempiin keskuksiinsa. Vainot jatkuivat edelleen ajoittain ja vuonna 1369 juutalaiset karkotettiin Košicesta. Juutalaisia myös poltettiin Trnavassa vuonna 1494 ja Pezinokissa vuonna 1516 syytettynä kristittyjen lasten veren käyttämisestä rituaaleissaan.
Vuoden 1785 väestönlaskennan mukaan nykyisen Bratislavan juutalaisyhteisö oli Unkarin suurin ja toiseksi suurin Nové Mesto nad Váhom. Alueelle tuli juutalaisia siirtolaisia esimerkiksi Itävallasta, Saksasta, Ukrainasta ja etenkin Määristä. 1600-luvulla Ylä-Unkari tunnettiin nimellä Magyar Israel. Euroopan hullun vuoden aikana 1848-49 monin paikoin Länsi- ja Keski-Slovakiaa mellakoitiin ja monet Slovakian juutalaisista liittyivät Unkarin kapinaan 1848 kapinallisten puolella. Itävalta-Unkarin kaksoismonarkian perustamisen jälkeen Unkarissa aloitettiin vähemmistöjen unkarilaistaminen ja alueen juutalaiset alkoivat lähentyä poliittisesti Budapestia aiemman Wienin sijaan. Nové Mesto nad Váhomissa syntyneestä Ede Hornista tuli Unkarin ensimmäinen juutalainen ministeri ja vuonna 1896 voimaan tullut lakiuudistus teki juutalaisuudesta tasavertaisen kristinuskon kanssa. Juutalaisten läheiset suhteet Unkariin vieraannuttivat heidät slovakkien kansallisesta liikkeestä. Slovakialaisen kansallismielisyyden noustessa 1800-luvun lopulla syntyi myös sionistinen liike.
Juutalaiset kärsivät jälleen vainoista ensimmäisen maailmansodan jälkimainingeissa, mutta tilanne rauhoittui kun Slovakiasta tuli osa Tšekkoslovakiaa. Uudessa demokraattisessa maassa oli mahdollista myös uudenlainen poliittinen toiminta. Vuonna 1919 perustettiin juutalainen puolue Židovská strana ja Slovakian juutalaisten liitto Svaz Židovna Slovensku. Juutalainen puolue pääsi maan parlamenttiin ensi kerran vaaleissa 1929 ja sen edustajia olivat Ludvik Singer ja Julius Reisz Bratislavasta. Yhdysvalloissa perustettu Joint Distribution Committee paransi puolestaan taloudellisia mahdollisuuksia esimerkiksi myöntämällä lainoja paikallisille juutalaisille. Juedische Volkszeitung -lehti aloitti toimintansa Bratislavassa vuonna 1919. Tšekkoslovakian ensimmäisen väestönlaskennan mukaan vuonna 1921 Slovakiassa oli 135 918 uskonnoltaan juutalaista ja 70 522 kansalaisuudekseen juutalaisen ilmoittanutta henkilöä. thumb|Bratislavan ortodoksinen synagoga. Slovakian juutalaisten asema huononi Münchenin sopimuksen jälkeen vuonna 1938 ja 2. marraskuuta Tšekkoslovakia luovutti suuria alueita Unkarille. Näillä alueilla asui noin 45 000 juutalaista. 14. maaliskuuta 1939 Slovakia julistautui itsenäiseksi. Maa oli natsi-Saksan läheinen liittolainen ja ensimmäiset juutalaisten vastaiset lait tulivat voimaan 18. huhtikuuta 1939. Saman vuoden loppuun mennessä juutalaiset työntekijät olivat kiellettyjä hallinnon ja armeijan viroissa ja he eivät voineet käyttää julkisia rakennuksia tai perustaa yrityksiä. Slovakian juutalaisia alettiin pakkosiirtää natsi-Saksan keskitysleireille vuonna 1942 ja toisen maailmansodan holokaustin aikana surmansa sai arviolta 100 000 Slovakian juutalaista. Monet juutalaiset ottivat osaa Slovakian kansannousuun vuonna 1944 ja toisen maailmansodan päätyttyä sionistinen liike elpyi. Vuosien 1948 ja 1949 välillä yli 11 000 Slovakian juutalaista muutti ulkomaille ja heistä suuri osa Israeliin.
Nykyisin Slovakiassa asuu noin 2 700 juutalaista ja suurin osa heistä maan pääkaupunki Bratislavassa. Maan juutalaiset puhuvat tavallisesti slovakkia tai unkaria. Bratislavassa, Galantassa, Košicessa, Piestanyssä, Prešovissa ja Trnavassa sijaitsee synagogia. Maan kaksi rabbia ovat peräisin ulkomailta ja košer lihaa tuotetaan paikallisesti.
Tomaszówin piirikunta (Łódźin voivodikunta)
Tomaszówin piirikunta on Puolan piirikunta Łódźin voivodikunnassa. Sen väkiluku oli vuoden 2021 lopussa 115 110. Piirikunnan ainoa kaupunkikunta on hallintokeskus Tomaszów Mazowiecki. Kymmenen maalaiskuntaa ovat Będków, Budziszewice, Czerniewice, Inowłódz, Lubochnia, Rokiciny, Rzeczyca, Tomaszów Mazowiecki, Ujazd sekä Żelechlinek.
Tomaszówin piirikunnan pinta-alasta arviolta 31,3 prosenttia oli metsän peitossa vuonna 2019.
Tomaszówin piirikunnan työttömyysaste oli vuoden 2020 lopussa 7,7 prosenttia. vasen|pienoiskuva|220px|Piirikunnan väestöpyramidi 2014. Vuoden 2019 lopussa Tomaszówin piirikunnan asukkaista 52,2 prosenttia oli naisia ja 47,8 prosenttia miehiä. Puolan väestönlaskennassa 2011 väkiluvun laskettiin olevan 121 206 ja sen ennakoidaan vuoteen 2050 mennessä pienenevän 91 151 asukkaaseen. Alle 18-vuotiaat muodostivat vuoden 2021 lopussa 17,9 prosenttia piirikunnan väestöstä, työikäiset 58,2 prosenttia ja eläkeikäiset 23,9 prosenttia. Väestön keski-ikä oli 42,7 vuotta. Elävänä syntyneiden määrä oli vuonna 2020 yhteensä 989 lasta.
Lucie Guay
Lucie Guay (s. 12. joulukuuta 1958 Montreal, Quebec) on kanadalainen ratameloja ja olympiamitalisti.
Guay kilpaili Los Angelesin kesäolympialaisissa 1984 kuuluen siellä Kanadan pronssia voittaneeseen joukkueeseen naisten 500 metrin kajakkinelosessa. Joukkueeseen kuuluivat Guayn lisäksi Alexandra Barré, Sue Holloway ja Barb Olmsted. Atlantassa 1984 Guay kilpaili myös 500 metrin kajakkiyksikössä sijoittuen seitsemänneksi. Guay edusti Kanadaa myös seitsemissä MM-kilpailuissa.
Guay on pituudeltaan 169-senttimetrinen ja painaa 65 kilogrammaa.
Leo (albumi)
Leo on suomalaisen laulaja-lauluntekijä Leo Stillmanin 13. lokakuuta 2017 julkaistu esikoisalbumi. Albumin on tuottanut Aki Sihvonen. Albumi sijoittui Suomen viralliselle albumilistalle kolmeksi viikoksi, parhaimmillaan 24:nneksi.
Viktor Konsin
Viktor August Konsin (24. joulukuuta 1836 Somero – 28. tammikuuta 1904 Orimattila) oli suomalainen pappi ja valtiopäivämies.
Viktor Konsinin vanhemmat olivat rovasti Henrik Konsin ja Ebba Wilhelmina Wanochius ja puoliso vuodesta 1861 Ida Emilia Sulin. Konsin tuli ylioppilaaksi 1857 ja suoritti teologian erotutkinnon ja vihittiin papiksi 1859. Pastoraalitutkinnon hän suoritti 1869. Konsin sai rovastin arvon 1886. Hän oli valmistuttuaan Lumparlandin kappalaisen ja Kumlingen sekä Hattulan kirkkoherran apulainen. Vanajan kappalainen hänestä tuli 1863, Kivijärven kirkkoherra 1871 ja Orimattilan kirkkoherra 1881. Konsin oli vt. lääninrovasti 1877–1878 sekä kesäisin 1882–1898 ja 1901–1903. Hän oli pappissäädyn edustaja valtiopäivillä 1897, 1899 ja 1900.
Erik Karanen
Erik Johan Karanen (10. toukokuuta 1854 Hausjärvi – 1. syyskuuta 1925 Somero) oli suomalainen pappi ja valtiopäivämies.
Erik Karasen vanhemmat olivat renkivouti Josef Antinpoika ja Serafina Martintytär ja puoliso vuodesta 1897 Aura Cecilia Lindqvist. Karanen tuli ylioppilaaksi 1876, suoritti teologian erotutkinnon 1879 ja vihittiin papiksi 1880. Pastoraalitutkinnon hän suoritti 1886 ja sai rovastin arvon 1899. Karanen toimi Oulun lyseon vt. opettajana 1876–1877. Valmistuttuaan hän oli Hauhon kirkkoherran apulainen ja v.t kirkkoherra ja Kivennavan v.t. kirkkoherra. Parikkalan v.t. kappalainen hän oli vuodesta 1886 ja Porvoossa kirkkoherran apulainen ja v.t. kirkkoherra 1889–1890. Kiskon kirkkoherra Karanen oli vuodesta 1890 ja Someron kirkkoherra vuodesta 1901. Porvoon tuomiokapitulin asessorina hän toimi 1903–1909 ja oltuaan Hämeenlinnan rovastikunnan v.t. lääninrovasti vuodesta 1907 ja Tammelan rovastikunnan v.t. lääninrovasti vuodesta 1911 hänestä tuli vakinainen lääninrovasti 1913. Porvoon tuomiokapitulin apujäseneksi Karanen nimitettiin 1913. Hän oli pappissäädyn edustaja valtiopäivillä 1904.
Kuntotarkastus
Kuntotarkastus on pintapuolinen tarkastus, joka suoritetaan yleensä asuntokaupan yhteydessä, jotta niin ostajalla kuin myyjälläkin on parempi kuva asunnon kunnosta ja täten myös sen arvosta. Kuntotarkastuksen tarkoituksena on saada puolueetonta tietoa asunnon tai kiinteistön senhetkisestä kunnosta ja asunnon vaatimista huolto- tai korjaustoimeniteistä rakennuksen ikääntyessä. Kuntotarkastuksen yhteydessä tietoa saadaan asuntokaupan osapuolille tarkastettavan kohteen yksilöllisestä rakennusteknisestä kunnosta, mahdollisista virheistä, korjaustarpeista, vaurio-, terveys- ja käyttöturvallisuusriskeistä, sekä niihin liittyvistä toimenpide-ehdotuksista. Näin voidaan välttää riskiä vikojen, virheiden tai vaurioiden kaupan jälkeisen paljastumisen aiheuttamaan tyytymättömyyteen tai riitaan. Nykyään myös tietyt pankit vaativat kuntotarkastuksen suorittamista asuntolainan saamiseksi.
Kuntotarkastus määritellään KH-kortisto ohjeissa KH 90-00393 ja KH 90-00394. Kuntotarkastus suoritetaan usein YTM-kuntotarkastuksena. YTM-kuntotarkastus tarkoittaa yhteisen toimintamallin (YTM) ja Asuntokaupan Kuntotarkastajan (AKK) Suoritusohjetta KH 90-00394 mukaan tehtävää asuntokaupan kuntotarkastusta, jonka mukaisesti kuntotarkastus suoritetaan ja raportti laaditaan YTM ohjaa kuntotarkastustoimintaa Suomessa ja on laadittu Ympäristöministeriön johdolla yhtenäistämään ja selkeyttämään asuntokaupan kuntotarkastusta.
Kuntotarkastuksen suorittaminen
Kuntotarkastussopimus pitää tehdä aina kirjallisesti. Asunnon kuntotarkastuksen teettämisestä varten on valmis sopimusmalli, jota kannattaa noudattaa. Kuntotarkastuksen tilaajana voi olla asunnon omistaja, omistaja ja ostaja yhdessä tai omistajan suostumuksella ostaja tai muu kolmas osapuoli. Tilaajaa informoidaan tilaajan vastuulla olevista valmisteluista KH 90-00393 Tilaajan ohjeen avulla. Ohjeessa määritellään tarkastuksen tavoitteet, laajuus, raportointi ja osapuolten vastuut. Lisäksi ohjeessa opastetaan tarkastuksen sopimisesta ja tilaajan osallistumisesta tarkastukseen ja selvitetään tarkastukseen liittyviä rajauksia ja epävarmuustekijöitä.
Aikaa tarkastukseen paikan päällä kuluu yleensä noin 2 – 6 tuntia. Tarkastuksen alussa tarkastaja tekee alkuhaastattelun, jossa selvitetään lähtötietoja tarkastukselle. Myyjän pitää kertoa kuntotarkastajan ensihaastattelussa kaikki talon kuntoon liittyvät asiat totuudenmukaisesti. Kuntotarkastus on hyvä tehdä myyjän, ostajaehdokkaan ja välittäjän läsnä ollessa. Silloin osapuolet saavat saman tiedon yhtä aikaa ja tarkastajalta on mahdollisuus kysyä yksityiskohdista.
Kaikki näkyvät pinnat kulkuaukollisissa tiloissa, julkisivut, katto ja rakennuksen vierusta tarkastetaan Suoritusohjeen mukaisessa laajuudessa aistinvaraisesti, pintapuolisesti ja rakennetta rikkomattomalla menetelmällä. Tarkastuksen yhteydessä kuntotarkastaja arvioi, onko olemassa riski piileviin virheisiin ja puutteisiin. Mikäli riski- tai vaurioepäilyn vuoksi on perusteltua, kuuluu tarkastuksen sisältöön kuntotarkastajan KH 90-00394 Suoritusohjeen mukaisesti tarpeelliseksi arvioima määrä levy- tai puurakenteeseen kosteusmittauksia 6 mm poralla poratun reiän kautta tai avauksia 115 mm rasiaporalla, jotka peitetään tutkimuksen jälkeen peitelevyllä.
Kuntotarkastuksesta laaditaan kirjallinen raportti. Kirjallinen kuntotarkastusraportti pitäisi olla osapuolilla hyvissä ajoin ennen lopullista kaupantekoa, koska varsinaisessa tarkastustilaisuudessa saattaa moni yksityiskohta mennä huomaamatta ohi. Riitatapauksissa osapuolten saamia tietoja talosta arvioidaan ensisijaisesti kirjallisen raportin perusteella.
Raportissa esitetään tarkastuksessa havaitut oleelliset vauriot, riskit, puutteet ja korjaustarpeet, sekä suositukset ja toimenpide-ehdotukset. Raportista ilmenee havaintojen merkitys, vakavuusaste ja korjaus- tai toimenpidetarve. Kuntotarkastusraportti ei ole korjaustyöselitys tai korjaussuunnitelma, eikä siihen sisälly kustannusarviota tai pitkän tähtäimen kunnossapitosuunnitelmaa. Nämä palvelut saat tilaamalla Omakotitalon PTS:n (pitkän tähtäimen kunnossapitosuunnitelma).
Kuntotarkastuksen jatkotutkimukset
Mikäli rakenteen kuntoa on syytä epäillä, mutta rakenteesta ei saada selvyyttä kuntotarkastusmenetelmin, suosittelee kuntotarkastaja lisätutkimuksia. Sellaisista lisätutkimuksista, jotka eivät sisälly kuntotarkastuksen sisältöön, laaditaan aina erillinen sopimus. Kuntotarkastuksen raporttiin sisältyy aina mahdolliset jatkotutkimusehdotukset, jotka voivat sisältää suosituksia rakenteiden avaamiselle.
Rakenteen tutkiminen tapahtuu 110 mm rasiaporalla tehtävän reiän kautta, mikäli kodin omistajalta saadaan siihen lupa. Asunto-osakeyhtiökohteissa rakenteen avaukseen tarvitaan lisäksi kiinteistönomistajan lupa. Rakenteen avausten määrä ja paikat tulee määritellä aina tapauskohtaisesti. Kuntotutkimukseen voidaan tarpeen mukaan sisällyttää myös erilliset mikrobitutkimukset. Niiden tarpeellisuus arvioidaan aina tapauskohtaisesti kuntotutkimuksen yhteydessä.
Kuntotarkastajan pätevyys
Kuntotarkastuksen tekijänä voi lähtökohtaisesti olla kuka tahansa. Pätevyysvaatimuksia ei ole eikä toimintaa säädellä laissa. Asuntokaupan kuntotarkastajan vapaaehtoisen pätevyyden (AKK) suorittaneilta kuntotarkastajilta edellytetään vähintään teknikkotasoista rakennusalan tutkintoa, AKK-pätevyyskoulutusta, pätevyystenttiä ja laajaa työkokemusta. Tarkastus tehdään Rakennustietosäätiön laatiman suoritusohjeen mukaisesti.
Asuntojen kuntotarkastuksia asuntokauppaa varten tekevät myös Keskuskauppakamarin tarkastuksiin hyväksytyt tavarantarkastajat (HTT). Hyväksymisryhmän 3.7. Kiinteistöjen kuntotarkastukset omaavat tavarantarkastajat ovat AKK-pätevyyskoulutuksen käyneitä ja tekevät kuntotarkastuksia asuntokauppaa varten Rakennustietosäätiön laatiman suoritusohjeen mukaisesti. Muita pätevyyksiä ovat Rakennuksen kuntoarvioija (PKA) ja pätevöitynyt kosteudenmittaaja (PKM).
Kuntotarkastajan vastuu
Kuntotarkastaja vastaa tilaajalle työstään kuluttajansuojalain palvelusäännösten mukaisesti, jos tilaaja on kuluttaja, ei yritys. Laki edellyttää, että yrittäjä tekee työnsä ammattitaidolla ja huolellisesti. Kuntotarkastaja vastaa siitä, että havainnot, päätelmät ja suositukset ovat oikeita ja kattavia, ja että tarkastus on tehty sovitussa laajuudessa.
Yrittäjän pitää myös neuvoa tilaajaa ja selvittää selkeästi, mitä kuntotarkastus sisältää ja mitä se ei sisällä. Erityisesti tutkimukseen tai tutkimustapaan liittyvistä rajoituksista pitää kertoa tilaajalle, esimerkiksi mitä valitulla menetelmällä on ylipäätänsä mahdollista selvittää. Tarpeen vaatiessa tarkastajan pitää kehottaa tekemään lisätutkimuksia, jos tarkastus paljastaa selvän riskipaikan.
Kuntotarkastuksen teettäminen ei korvaa tai poista myyjälle tiedonantovelvollisuuden tai ostajalle selonottovelvollisuuden osalta lain mukaan säädettyjä vastuita, eikä myöskään muuta vastuusuhdetta sellaisista vaurioista, jotka eivät kuntotarkastuksessa selviä.
Koska kuntotarkastus on pääosin pintapuolinen tarkastustoimenpide, ei kuntotarkastuksen suorittaminen poista sitä mahdollisuutta, että tarkastetussa kohteessa voisi olla piileviä vaurioita, jotka eivät tarkastusmenettelyllä ole havaittavissa. Rakenteissa piileviä vaurioita ei voi havaita ellei rakenteissa ole tarkastushetkellä pinnalle näkyvää tai mittalaitteilla havaittavia merkkejä vauriosta.
Tilaaja voi vaatia palkkion alennusta, palkkion palautusta tai sopimuksen purkua, jos yrittäjä on tehnyt työnsä ammattitaidottomasti tai huolimattomasti. Kuntotarkastaja ei vastaa yleensä asunnon tai kiinteistön virheistä. Niistä vastaa myyjä. Kuntotarkastajan korvausvastuu vahingosta nousee esille yleensä silloin, kun asunnosta tai omakotitalosta löytyy kaupan teon jälkeen virhe, jota ei ole mainittu kuntotarkastusraportissa. Kuntotarkastaja voi olla esimerkiksi vastuussa turhista purku- ja korjauskuluista. Tällainen tilanne voi syntyä, jos tarkastaja on raportoinut virheestä, jota rakennuksessa ei kuitenkaan ollut.
Forssan Salama
Forssan Salama on Forssan kaupungissa toimiva, vuonna 1909 perustettu urheiluseura. Urheiluseuralla on kolme jaostoa: yleisurheilujaosto, hiihtojaosto ja kuntojaosto. Seuran järjestämiä urheilutapahtumia ovat Forssan Lehden puistojuoksu ja Forssan Suvi-ilta.
Brian Strait
Brian Strait (s. 4. tammikuuta 1988 Waltham, Massachusetts, Yhdysvallat) on yhdysvaltalainen jääkiekkoilija, pelipaikaltaan puolustaja. Hän edustaa NHL-seura New York Islandersia. Pittsburgh Penguins varasi Straitin 65. pelaajana NHL:n varaustilaisuudessa 2006.
Ura
Strait pelasi uransa alussa kaksi kautta U.S. National Development Teamissa. Kaudeksi 2006–2007 hän siirtyi NCAA:n Bostonin yliopistoon, jota edusti kolme kautta. Kaudeksi 2009–2010 Strait siirtyi NHL-seura Pittsburgh Penguinsiin, jonka AHL-farmijoukkueessa Wilkes-Barre/Scranton Penguinsissa pelasi koko kauden. Kaudella 2010–2011 hän debytoi NHL:ssä 21. helmikuuta 2011 Washington Capitalsia vastaan ja kaudella 2011–2012 hän pääsi pelaamaan ensimmäiset pudotuspeliottelunsa. Kautta 2012–2013 viivästyttäneen työsulun päätyttyä tammikuussa 2013 Strait siirtyi New York Islandersiin pelattuaan alkukauden AHL:ssä.
Plainfield (New Jersey)
Plainfield on kaupunki Yhdysvaltojen New Jerseyn osavaltiossa Unionin piirikunnassa. Sen asukasluku oli vuoden 2010 väestönlaskennan mukaan 49 808.
Maantiede
thumb|vasen|Plainfieldin kartta. Plainfield sijaitsee New Jerseyn osavaltion pohjoisosassa Unionin piirikunnassa. Lähellä kohoavat Watchungvuoret.
Historia
thumb|vasen|Historiallista liikekeskustaa. Intiaanit käyttivät nykyisen Plainfieldin aluetta heidän liikkuesseen Hudsonjoen alueelta Delawarejoelle. Vanhasta intiaanien kulkureitistä tuli sittemmin pääteiden ja rautateiden pohja. Vuonna 1685 paikalle saapui siirtolaisia Skotlannista. Siirtolaiset alkoivat viljellä maata ja kutsuivat paikkaa vaihdellen nimillä Pinchgut, Blondyn Plains, Blew Hills, Blue Hills ja Milltown. Nykyistä nimeä alettiin käyttää ensimmäisen kerran vuonna 1685.
Plainfield taantui 1900-luvulla. Monet sen asukkaista muuttivat vauraammille esikaupunkialueille. Keskustan liiketoiminta kärsi kilpailussa uusien kauppakeskusten kanssa. Samalla nousivat myös rotujännitteet. Vuonna 1967 kaupungissa puhkesi viikon kestänyt mellakka. Sittemmin kaupunki on kuitenkin toipunut pahimmasta alennustilastaan.
Talous
Kotitalouksien keskimääräiset vuosittaiset ansiot Plainfieldissä aikavälillä 2014–2018 olivat 57 334 USD ja henkilöä kohden 25 385 USD. 19,6 % väestöstä eli köyhyysrajan alapuolella.
Väestö
Kaupungin asukasluku oli vuoden 2010 väestönlaskennan mukaan 49 808 ja vuoden 2019 arvion mukaan 50 317. Kaupungin asukkaista 24 % oli taustaltaan valkoisia (latinot pois lukien 8,6 %), 42,3 % afroamerikkalaisia, 44,5 % latinoja mistä tahansa rodusta, 0,9 % aasialaisia ja 0,9 intiaaneja. 48,8 % kaupungin asukkaista puhui kotonaan jotakin muuta kieltä kuin englantia ja 37,7 % kaupungin asukkaista oli syntynyt ulkomailla.
Kolloidinen hopea
Kolloidinen hopea on hopeaa liuenneessa eli kolloidisessa muodossa. Hopeahiukkaset voivat liuoksessa olla hyvin pieniä, tuhat nanometriä. Sen kokoiset hiukkaset voivat vapauttaa suuria määriä hopeaioneja, jotka ovat hopean myrkyllisin muoto ja raskasmetalleista myrkyllisimpiä.
Hopeaionit tappavat bakteereita, minkä vuoksi hopeaa saatetaan lisätä haavojen hoidossa käytettäviin sidetaitoksiin. Kolloidista hopeaa käytetään Yhdysvalloissa myös elintarvikkeiden lisäaineena. Euroopan elintarviketurvallisuusvirasto ei ole kuitenkaan hyväksynyt sen elintarvikekäyttöä, koska sen turvallisuudesta ei ole olemassa riittävästi tutkimustietoa. Hopeaa saa käyttää kuitenkin liköörin värjäämiseen ilman enimmäismäärärajoituksia.
Kolloidista hopeaa käytettiin 1900-luvun alussa sairauksien hoitoon esimerkiksi suonensisäisinä injektioina, johon liittyen tapahtui myös potilaiden myrkytyskuolemia. Sisäisesti nautittu kolloidinen hopea aiheutti osalle potilaita myös argyriaa eli ihon muuttumista pysyvästi sinertäväksi.
Hopeaveden käyttö ja terveysvaikutukset
Hopeavesi on pieniä hopeahiukkasia, ns. nanopartikkeleja sisältävää vettä, kolloidista hopeaa, jolla jotkut uskovat olevan terveysvaikutuksia. Sisäisesti nautitun ho­pean lääkin­näl­li­stä tai sai­rauksia ehkäi­se­vää vaiku­tu­sta ei ole tutkittu tieteellisesti, ja sen markkinointi sisäisesti nautittavaksi on EU:ssa kielletty. Hopeaveden sisäinen käyttö on ollut tästä huolimatta kasvussa.
Toksikologian professori Kirsi Vähäkankaan mukaan kolloidinen hopea on myrkyllinen aine, joka nauttiminen muodostaa terveysriskin, sillä suurten annosten on havaittu aiheuttavan koe-eläimille maksa- ja munuaisvaurioita valmistusmenetelmästä riippumatta. Runsas hopeaveden nauttiminen johtaa pahimmassa tapauksessa argyriaan eli ihon pysyvään siniseksi tai harmaaksi värjäytymiseen. Sikiö ja vanhukset ovat tavallista herkempiä hopeaveden toksisille vaikutuksille. Hopea kertyy argyriassa hopea­se­le­ni­dinä ja hopea­sul­fi­dina pysyvästi eri­tyi­sesti verinahan side­ku­dokseen. Myös sisäelimet saattavat värjäy­ty­ä pysy­västi sini­har­maaksi. Muu­tos nä­kyy yleensä sel­vimmin aurin­gon­va­lolle altis­tu­villa ihoa­lueilla.
Kaupallisten hopeavesien hopeapitoisuus vaihteli vuonna 2017 suoritetussa testissä välillä 0-16 ppm, mikä vastasi 0-16 milligrammaa hopeaa litrassa vettä. Yksityisihmiset saattavat kuitenkin valmistaa itselleen liuosta, joka sisältää jopa 0,1 grammaa litrassa. Hopea­veden tois­tuva nauttiminen suun kaut­ta 1–30 gramman annoksilla aiheuttaa joillain potilailla ihon värjäytymistä siniharmaaksi. Myös mui­ta myrky­ty­soi­reita ja elin­vau­rioita sekä myrkytyskuolemia on raportoitu. Maail­man terveys­jär­jestö (WHO) ja Yhdys­valtain ympä­ris­tö­vi­rasto (EPA) ovat ehdottaneet argyriaa estäväksi hopean saannin päivittäiseksi maksimiksi viisi mikrogrammaa eli viisi gramman miljoonasosaa painokiloa kohden vuorokaudessa. Kyseinen ra­ja ylittyisi selvästi jo muu­tamasta ruoka­lu­si­kal­lisesta hopea­vettä. EU:n biosi­di­di­rek­tiivin mu­kaisessa arviointityössä on kaavailtu jopa 0,3 mikrogramman raja-arvoa.
Ruotsalainen toksikologi Hanna Karlsson on tutkinut hengitettävän hopeaveden vaikutusta keuhkokudoksiin ja todennut, että se vahingoittaa solujen DNA:ta. Monissa tutkimuksissa on todettu, että keuhkoihin päätyvillä partikkeleilla on tulehdusta lisäävää vaikutusta, mutta hopeaveden hengittämisen vaikutuksia ei ole tutkittu riittävästi. Hopeavedellä on todettu myös immunologisia vaikutuksia. Niiden merkitystä on vaikea arvioida, mutta Karsson uskoi vaikutusten olevan todennäköisesti haitallisia.
Hopeaveden vaikutus johtuu todennäköisesti hopea­na­no­par­tik­ke­leista vapau­tu­vista hopeaio­neista. Nano­par­tik­kelit voi­vat va­pauttaa huomat­ta­vasti enemmän ho­peaa kuin vas­taavan pai­noinen mää­rä suu­rempia partik­ke­leita, minkä vuoksi ne ovat toksi­sempia kuin isommat partik­kelit.
Evira ohjeisti vuonna 2013 lopettamaan kolloidista hopeaa sisältävien ravintolisien nauttimisen, joita ei saa enää markkinoida sisäiseen käyttöön. Hopeavettä saa myydä ainoastaan käytettäväksi vedenpuhdistukseen vesisäiliössä.
Hopeavetenä myytävien vesipullojen hopeamäärät eivät välttämättä vastaa pullon kyljessä ilmoitettuja määriä. Ylen Spotlight-ohjelman tutkimista viidestä pullosta yhdessä (Carno Impex) ei ollut hopeaa ollenkaan, yhdessä oli ilmoitettua enemmän, muissa vähemmän.
Ho­peaa inter­ne­tissä markki­noivat yri­tykset ei­vät saa mai­nostaa hopea­vettä käytet­tä­väksi suun kaut­ta lääkin­näl­lisiin tai pre­ven­tii­visiin tarkoi­tuksiin. Näin ne ovat kui­tenkin teh­neet mainok­sissaan, jois­sa on myös lue­teltu eri­laisia ti­loja ja sai­rauksia, joi­hin hopea­veden väitetään vaikuttaneen. Lääke­tie­teel­lisiä tutkimuksia ei kuitenkaan ole tehty, vaan markkinointiväitteet perus­tuvat yksit­täisten ih­misten kerto­muksiin, mikä on tyypillistä usko­mus­hoi­tojen markkinoinnille. Hopea­vettä markki­noivat yri­tykset ovat kuitenkin sanou­tuneet ir­ti kai­kesta vas­tuusta. Fimea on kieltänyt Suomessa kyseiset markkinointiväittet, ja osa yrityksistä on muuttanut verkkosivujaan. Fimea voi tarvittaessa luokitella hopeaveden lääkkeeksi, jolloin sen myynti voidaan kieltää. Ruotsissa hopeavesi on luokiteltu lääkkeeksi, ja Ruotsin Läkemedelverket on määrännyt Ion Silver -nimiselle yritykselle 800 000 kruunun uhkasakon, koska se on väittänyt hopeaveden parantavan sairauksia. Keskustalainen poliitikko Mikko Kärnä teki vuoden 2018 alussa poliisille tutkintapyynnön naisesta, joka oli kertonut televisiohaastattelussa juottaneensa vauvalleen hopeavettä.
Hopea­ve­dessä oleva ho­pea voi lä­päistä biolo­gisia kal­voja ja imeytyä eli­mistöön se­kä nano­par­tik­ke­leina et­tä hopeaio­neina (Ag+). Yleisin imey­ty­mis­reitti on ruuansu­la­tus­ka­nava. Suun kaut­ta saa­dusta ho­peasta imeytyy ihmi­sellä al­le 10–18 %. Elimistössä hopea kertyy lihak­siin (myös sydän­lihakseen), pikkuai­voihin, per­naan ja suo­leen. Lisäksi sitä on löydetty mak­sasta, mu­nuaisista, ki­veksistä ja ihosta. Ho­pea pää­see veri-ai­voesteen lä­pi ai­voihin, veri-ki­ve­sesteen lä­pi ki­veksiin ja is­tukan lä­pi si­kiöön. Si­kiössä ho­pea ker­tyy mm. mu­nuaisiin, keuh­koihin, mak­saan, per­naan ja ai­voihin.
Eläinkokeiden tuloksia
Hopeaionit ovat hyvin myrkyllisiä kaloille jo pieninä pitoisuuksina, ja akuutisti tappava annos (LD50) on rotilla 2 grammaa/painokilo vuorokaudessa. Suun kaut­ta an­nettu ho­pea voi ai­heuttaa suuruudesta riip­puen eläimille tok­sisia vaiku­tuksia kuten pai­non las­kua, aktii­vi­suuden vähe­ne­mistä, muu­toksia her­moston välit­tä­jäai­neiden pitoi­suuk­sissa ja maksaent­syymien aktii­vi­suuk­sissa, maksa­kudoksen kuoliota, anemiaa ja mui­ta veriar­vojen muu­toksia, sy­dämen laajen­tu­mista, immu­no­lo­gisia vaiku­tuksia, sikiö­tok­si­suutta ja pahim­millaan sikiö­kuo­lemia. Ho­pean on osoi­tettu häirit­sevän urosten kivek­sissä sukusolujen muodostumista ja suurem­milla annok­silla myös testos­te­ronin tuo­tantoa se­kä aiheut­tavan rakenteellisia muu­toksia. Naarailla hopea aiheuttaa muna­sar­joissa tuleh­dusta, munarakkuloiden rappeu­tu­mista, solu­kuo­lemaa ja vähen­täneen sukuhormonien tuotantoon osal­lis­tuvien gee­nien aktii­vi­suutta.
Käyttö historiallisesti
Hopeasalvoja käytettiin ensimmäisen maailmansodan aikana haavojen hoidossa, mutta käyttö päättyi tehokkaiden menetelmien keksimisen myötä. Hopeavalmisteita käytettiin 1900-luvun alussa toisinaan myös injektioina kupan hoidossa, suppoina peräpukamiin sekä suihkeena nuhaan. Muita käyttökohteita olivat ainakin vyöruusu, erilaiset korviin liittyvät vaivat, kuten Menieren tauti sekä hinkuyskä. Hoitojen vaikuttavuutta ei tuolloin tutkittu mutta niihin havaittiin liittyvän riski sairastua argyriaan havaittiin. Myös kuo­lemaan johta­neita akuut­teja hopeamyrky­tyksiä raportoitiin tapahtuneen, joissa laskimoon injektoitu kerta-an­nos oli ollut vähintään 50 milligrammaa.
Clarivate
Clarivate (29. toukokuuta 2020 saakka Clarivate Analytics ) on yhdysvaltalainen, maailmanlaajuisesti yli 100 maassa toimiva analytiikkayritys, jonka päämaja sijaitsee Philadelphiassa. Vuonna 2016 yrityksen palveluksessa oli yli 4 000 työntekijää.
Yritys on keskittynyt henkiseen omaisuuteen (kuten patenttisalkkuihin, innovaatioihin; tavaramerkkien ja brändien turvaamiseen) ja tieteeseen liittyvään liiketoimintaan. Clarivaten palveluita tai tuotteita (tytäryrityksiä) ovat esimerkiksi Web of Science (tieteellisten julkaisujen haku- ja indeksointipalvelu), Thomson CompuMark, Thomson Innovation, Derwent World Patents Index, MarkMonitor (yritysbrändien ja tuoteoikeuksien valvonta) ja Thomson Reuters Cortellis.
thumb|left|Clarivaten pääkonttoria Yhdysvaltain [[Philadelphiassa.]] Analytiikkayrityksen taustalla oli kesällä 2016 tehty 3,55 miljardin Yhdysvaltain dollarin kauppa, jolla Thomson Reuters myi osan toiminnoistaan kanadalaiselle pörssiyhtiö Onexille ja hongkongilaiselle, aasialaisia asiakkaita palvelevalle sijoitusyhtiö Baring Private Equity Asialle (BPEA). Kaupan seurauksena Thomson Reutersilta ostetulle Intellectual Property & Science -liiketoimintayksikölle annettiin uusi nimi: Clarivate Analytics.
Tammikuussa 2019 yhtiömuodoltaan yksityiseen yhtiöön sulautettiin pienempi, edellisvuonna New Yorkin pörssiin listautunut Churchill Capital Corp. -yhtiö (NYSE: CCC). Kaupan kautta Clarivate Analytics Plc:ksi nimetty sulautettu yhtiö muutettiin pörssiyhtiöksi toukokuussa 2019 (nyse: CCC). Kaupan jälkeen Onex oli laajentuneen yhtiön suurin osakkeenomistaja (51,2 %) ja Baringin osuus oli (19,9 %); yhdessä Clarivaten johdon omistusten kanssa osuus oli 73,8 prosenttia laajentuneesta Clarivate Analyticsistä. Loput yhtiön osakkeista jäivät Churchill Capitalin osakkeenomistajille ja perustajille. Clarivate arvostettiin tällöin noin 4,2 miljardin dollarin arvoiseksi. Joulukuun 2019 alkupuolella toteutetun osakekaupan jälkeen Clarivate Analyticsin suurimmaksi omistajaksi tuli hongkongilainen Baring Private Equity Asia noin 44 prosentin osuudella yhtiön osakkeista. Kanadalaisen Onexin osuudeksi jäi noin 12 prosenttia. Yritysnimen lyhentämisestä muotoon Clarivate kerrottiin toukokuun 2020 lopussa.
Jigsaw (vuoden 2017 elokuva)
Jigsaw on vuonna 2017 ensi-iltansa saanut kauhuelokuva ja järjestyksessään kahdeksas Saw-elokuva. Elokuvan ovat ohjanneet Michael Spierg ja Peter Spierg ja käsikirjoittaneet Josh Stolberg ja Peter Goldfinger. Elokuvan oli alun perin tarkoitus ilmestyä nimellä Saw: Legacy, mutta elokuvan nimeksi vaihdettiin myöhemmin Jigsaw. Elokuva sai ensi-iltansa Yhdysvalloissa 27. lokakuuta 2017 ja Suomessa 1. joulukuuta 2017.
Juoni
Poliisit jahtaavat Edgar Munsen -nimistä rikollista talon katolle. Munsen haavoittuu vakavasti ammuskelussa, mutta ehtii painaa käynnistysmekanismia. Toisaalla viisi ihmistä ovat vankina ladossa ja heidän päässään on metalliämpärit ja kahleet, jotka alkavat vetää heitä kohti seinässä olevia pyörösahoja. Nauha kertoo että jokaisen on uhrattava omaa vertaan ja tunnustettava menneisyytensä synnit. Neljä heistä onnistuvat pakenemaan ansasta antamalla vertaan pyörösahoihin, mutta viides heistä, joka oli tajuttomana eikä kuullut ohjeita ajoissa heräsi vasta ajan loputtua ja silminnähden kuoli jouduttuaan vedetyksi sahoihin. Seuraavan testin aikana paljastuu että Carly-niminen nainen oli varastanut astmaatikon käsilaukun, joka sisälsi tämän astmapiipun aiheuttaen naisen kuoleman.
Carlyn eteen ilmestyy kolme ruiskua, jossa yhdessä on myrkkyä, yhdessä happoa ja kolmannessa vasta-ainetta ja hänen täytyy pistää itseään yhdellä ruiskuista pelastaakseen muut hirttäytymiseltä. Ryan-niminen mies iskee kaikki kolme ruiskua Carlyyn jolloin Carly kuolee hapon sulatettua hänen kasvonsa ja muut pelastuvat. Seuraavassa huoneessa Ryan yrittää huijata kulkemalla läpi ovesta, jossa lukee "ei uloskäyntiä", jolloin Ryanin jalka jää ansaan piikkilankoihin. Anna ja Mitch löytävät lukitsemattoman oven ja joutuvat viljasiiloon joka alkaa täyttyä jyvillä ja myöhemmin heidän eteensä alkaa putoilla sahanteriä ja heinähankoja. Ryan vetää edessään olevasta kahvasta, jolloin Anna ja Mitch pelastuvat mutta Ryanin jalka viiltyy poikki lankojen suoristuttua. Seuraavan testin aikana paljastuu että Mitch oli myynyt jarruvikaisen moottoripyörän John Kramerin veljenpojalle aiheuttaen tämän kuoleman autokolarissa.
Mitch laskeutuu laitteeseen, joka alkaa pyöriä tehosekoittimen tavoin jos hän ei käännä jarrukahvaa ajoissa. Anna yrittää jumittaa mekanismin mutta Mitch epäonnistuu vetämään vipua ja hänen ruumiinsa silppuuntuu palasiksi. Anna yrittää huijata pakenemalla ovesta mutta hänet vangitaan ja hän herää Ryanin vierestä huoneessa, jossa on hupullinen hahmo. Hahmo poistaa huppunsa paljastuen John Krameriksi. Paljastuu että Anna oli John Kramerin naapuri, joka oli tukehduttanut oman pikkulapsensa ja asettanut tämän ruumiin miehensä viereen saaden hänet uskomaan että hän oli tehnyt tämän vahingossa nukkuessaan minkä seurauksena hän joutui mielisairaalaan ja hirttäytyi. Ryan oli vahingossa aiheuttanut useiden ystäviensä kuoleman auto-onnettomuudessa onnistuen välttämään syytteet. John sanoo etteivät he ole vielä ansainneet pelastustaan ja että he ovat tajunneet hänen viestinsä takaperin. John asettaa ladatun haulikon heidän väliinsä sanoen sen olevan avain heidän pelastumiseen. Anna sieppaa aseen ja yrittää ampua Ryanin mutta ase ampuukin takaperin tappaen Annan. Ryan tajuaa että avaimet olivat aseen sisällä ja tuhoutuivat jolloin Ryan jää avuttomana makaamaan maahan tajuten ettei hän voi enää päästä irti kahleistaan.
Etsivä Halloran ja hänen parinsa etsivä Hunt alkavat tutkia tapausta löydettyään tuntemattoman miehen ja Carlyn ruumiit. Halloran alkaa epäillä rikospatologeja Logania ja Eleanoria syyllisiksi Loganin kyseenalaistaessa Halloranin motiiveja. Tuntematon henkilö sieppaa Munsenin sairaalasta. Poliisipäällikkö määrää John Kramerin haudan avattavaksi ja Munsenin ruumis löytyy haudasta kurkku viillettynä auki. Logan ja Eleanor keskustelevat baarissa ja sanovat toisilleen etteivät luota Halloraniin. Eleanor vie Loganin "studioonsa" paljastaen olevansa pakkomielteinen Jigsawin ihailija ja rakentaneensa kopioita tämän aiemmista ansoista peläten syyllistämistään.
Hunt oli seurannut kaksikkoa ja ilmoitti asiasta Halloranille, joka määräsi heidät pidätettäväksi Mitchin mahdollisen ruumiin löydyttyä studiosta. Logan yrittää vakuuttaa Huntin päästämään hänet ja Eleanorin menemään sanomalla heidän uskovan Halloranin olevan vastuussa. Logan ja Eleanor matkaavat ladolle Halloranin jahtaessa heitä samalla kun Hunt löytää Halloranin kodista palapelin muotoisia lihanpaloja tämän pakastimesta uskoen Halloranin olevan John Kramerin salainen apulainen ja matkija. Loganin ja Eleanorin tutkiessa latoa Halloran hyökkää heidän kimppuunsa. Eleanor pakenee ja Halloranin jahdatessa häntä henkilö sikanaamiossa tainnuttaa Halloranin joka herää Loganin vierestä kauloissaan laserleikkurikaulurit.
John värväsi Loganin ensimmäiseksi apulaisekseen ennen Amandaa, Hoffmania ja Gordonia. Logan oli auttanut Johnia suunnittelemaan karhunrautamaskin, jolla John testasi Amandaa ensimmäisessä elokuvassa. Logan kertoo että löydetyt ruumiit olivat oikeasti Halloranin vapauttamia rikollisia ja Logan oli asettanut heidät samoihin testeihin joissa hänkin oli kymmenen vuotta aiemmin ollut mukana. Logan kertoo että Munsen oli se, joka oli murhannut hänen vaimonsa kaksi vuotta aiemmin. Logan kertoo että koska Halloran ei tunnustanut kaikkia syntejään ja koska hän rikkoi sääntöjä hän tulee kuolemaan ja hänet lavastetaan Jigsawin apulaiseksi. Logan lähtee sanoen puhuvansa kuolleiden puolesta sulkien oven ja aktivoi uudelleen laserkaulurin, joka viipaloi Halloranin pään tappaen hänet.
Uganda (Commonwealth realm)
Uganda oli Commonwealth realm vuosina 1962–1963. Kun Britannian valta loppui vuonna 1962, Uganda Independence Act 1963 muutti Ugandan protektoraatin itsenäiseksi valtioksi nimeltä Uganda, joka piti Britannian monarkin, kuningatar Elisabet II:n, maan valtionpäämiehenä.
Kuningatarta Ugandassa edusti Ugandan kenraalikuvernööri. Ugandan ollessa Commonwealth realmina yksi kenraalikuvernööri ehti edustaa kuningatar Elisabetia: Sir Walter Coutts, joka toimi virassa 9. lokakuuta 1962 – 9. lokakuuta 1963.
Milton Obote toimi tänä aikakautena virassa Ugandan pääministerinä sekä hallituksen päämiehenä.
Uganda hyväksyi uuden perustuslain vuonna 1963, joka kumosi monarkian. Ugandasta tuli tämän jälkeen yksi Kansainyhteisön tasavalloista.
Messulauluja
Messulauluja -kirja on uudempia hengellisiä lauluja sisältäviä laulukirjoja, jota on käytetty erityisesti Suomen evankelis-luterilaisen kirkon seurakunnissa järjestetyissä Tuomasmessuissa ja muissa jumalanpalveluksissa.
Messulauluja -kirja ilmestyi vuonna 1997. ja se on Tuomaslauluja -kirjan tavoin Tuomasmessujen yhteydessä käytettyjen uusien hengellisten laulujen kokoelma. Kirjassa on 127 laulua, ja niiden joukossa on laajaan käyttöön tulleiden, klassisten laulujen ohella uutta kotimaista ja kansainvälistä aineistoa. Joissakin käännetyissä lauluissa on myös alkukielinen teksti. Kirja on tarkoitettu Virsikirjan ohella käytettäväksi kirjaksi myös erilaisissa seurakuntien tilaisuuksissa.
Kirjan on toimittanut Petri Laaksonen. Kirjan uusien laulujen tekijät ovat samoja kuin Tuomaslauluja-kirjan laulujen tekijät, mm. Anna-Mari Kaskinen, Jaakko Löytty, Kaija Löytty ja Pekka Simojoki, säveltäjiä mm. Petri Laaksonen, Pekka Simojoki ja Jaakko Löytty. Kirjassa on myös joitakin vanhempia hengellisiä lauluja sekä muutama virsi Ruotsin kirkon virsikirjasta, mutta ei virsiä Suomen ev. lut. -kirkon virsikirjasta. Lauluissa on sointumerkinnät ja useimmissa on 2-4-ääninen sovitus, jotta ne soveltuisivat sellaisenaan kuorojen ja lauluryhmien ohjelmistoon.
Laulujen osastojako
Kirjan laulut on ryhmitelty osastoihin virsikirjan ja messun rakenteen mukaisesti.
Uusi messulaulukirja
Vuonna 2006 ilmestyi kirja ”Uusia Messulauluja” joka jatkaa Tuomasmessujen yhteydessä syntyneiden messulaulukirjojen sarjaa. Kirjassa on lähes sata uutta messulaulua Suomesta ja maailmalta. Lisäksi mukana on noin 30 edellisissä, jo loppuunmyydyissä messulaulukokoelmissa julkaistua laulua. Kirjassa on 120 laulua, joista suurin osa on kotimaista tuotantoa. Osa lauluista on peräisin muiden maiden kirkkojen laulukokoelmista ja joitakin hengellisen musiikin klassikoita vuosikymmenien takaa. Kirjan ovat toimittaneet Mikko Seppänen, Inna Vintturi ja Antti Vuori. Messulauluja- kirjassa olevien sanoittajien ja säveltäjien lisäksi Uudessa messulauluja-kirjassa on laulujen tekijöinä mm. Jukka Salminen, Jarkko Maukonen, Säde Rissanen ja Pave Maijanen.
Desulfovibriot
Desulfovibriot (Desulfovibrio) on bakteerisuku, johon kuuluvat lajit ovat gramnegatiivisia sulfaattia pelkistäviä bakteereja. Desulfovibrioilla on uintisiima eli flagelli, jonka avulla se voi liikkua. Solut ovat käyriä ja sauvanmuotoisia. Desulfovibrio-lajeja löytyy yleisesti vesiympäristöistä.
Desulfovibrioiden välillä voi tapahtua geenien siirtoa virusten eli bakteriofaagien välityksellä. Tästä voi olla lajille evolutiivista hyötyä.
Helsingin yliopiston tutkimusryhmä, johtajanaan Per Saris, on 2023 esittänyt että desulfovibriot saattavat olla parkinsonismin perimmäinen aiheuttaja.
Maailma on kaunis (kappale)
Maailma on kaunis on Kassu Halosen ja Kisu Jernströmin säveltämä ja Vexi Salmen sanoittama kappale. Sen levyttivät vuonna 1989 sekä Vesa-Matti Loiri että Irwin. Vesa-Matti Loiri julkaisi kappaleen LP:llä Unelmia, jonka kaikki kappaleet olivat Salmen sanoittamia ja Halosen säveltämiä (Warner Musiikki Finland). Irwin julkaisi kappaleen Pyhä Pietari-singlen B-puolena (Gold disc GDS 397; Flamingo Kustannus).
Spire of Dublin
Spire of Dublin, (suom. Dublinin torni), viralliselta nimeltään Monument of Light (suom. Valon monumentti) on ruostumattomasta teräksestä valmistettu, alaosastaan kolmen metrin ja huipulta noin viidentoista senttimetrin paksuinen, valtavaa neulaa muistuttava monumentti. Se seisoo entisen Horatio Nelsonin muistoksi pystytetyn pylvään paikalla, keskellä O'Connell-katua, Dublinissa, Irlannissa ja on 121,2 metrin korkuisena tällä hetkellä maailman korkein kuvanveistos. Monumentin alimmat kymmenen metriä on kuvioitu kiillottamalla se osittain. Teoksen alaosa on valaistu ja myös sen kärkeen on sijoitettu taivaalle loistava valo. Se painaa noin 126 tonnia ja sen pystytys maksoi noin neljä miljoonaa euroa.
thumb|vasen|Alaosan kuviointeja
Sevan
thumb|Järvi avaruudesta nähtynä. Sevan ( Sevana lich) on Armenian ja Kaukasian alueen suurin järvi. Armenian keskiosassa Geghark'unik'in maakunnassa noin 1 900 metriä merenpinnan yläpuolella sijaitsevan järven pinta-ala on 1 266 neliökilometriä. Valuma-alue on noin 5 000 neliökilometrin laajuinen. Järveen laskee 28 jokea tai puroa. Radzanjoki saa alkunsa järvestä. Järvi on leveimmillään 78 kilometriä ja pisimmillään 56 kilometriä.
Järven luoteisrannalla sijaitsee Sevanavankin luostari. Luostari rakennettiin alun perin saarelle, kunnes Josif Stalinin valtakaudella alkaneen ojituksen myötä järven vedenpinnan taso laski noin 20 metriä ja saaresta muodostui niemimaa.
Järven pohjoisrannalla sijaitsee noin 20 600 asukkaan Sevanin kaupunkityyppinen taajama (2011 väestönlaskennan mukaan).
Hämeenkatu 20
Hämeenkatu 20 (eli Vanha Stockmannin talo tai Kappahlin talo) on Ole ja Bertel Gripenbergin suunnittelema seitsenkerroksinen liiketalo, joka sijaitsee Tampereen ydinkeskustassa Hämeenkadun, Kuninkaankadun ja Kauppakadun rajaamalla tontilla. Rakennus on valmistunut vuonna 1957. Aikaisemmin sen paikalla oli jugendtyylinen Blomin talo. Gripenbergit suunnittelivat rakennuksen Stockmannin ja Helsingin Osakepankin Tampereen-toimitiloiksi. Tavarataloon tehtiin Helsingin Stockmannilta tuttu, kerrosten läpi ulottuva aulatila. Pankkisalin tummansininen seinä koristeltiin Tapio Wirkkalan muotoilemalla vaneriveistoksella.
Talon sisätilat eivät ole säilyneet alkuperäisessä asussa. Tampereen Stockmann on muuttanut pois rakennuksesta, ja se toimii nykyään osoitteessa Hämeenkatu 4.
Marianne Saari
Italialainen lauluntekijä, tuottaja ja muusikko Salvatore Lucchesi löysi hänet sosiaalisesta mediasta ja halusi yhteistyöhön. Saari teki Lucchesin kanssa Sisiliassa kesällä 2013 albumin Still Alive, sekä kaksi musiikkivideota ”Fly to You” ja ”Something About You”. Nämä julkaistiin vuonna 2014.
Saari on julkaissut nyttemmin myös suomenkielistä musiikkia kihlattunsa Juha Kristian Konnun kanssa. Kontu alkoi tehdä syksyllä 2016 hänelle uusia kappaleita. 21.2.2017 ilmestyneellä ensi digisinkulla "Uskon aurinkoon" soittavat myös Konnun oman bändin Land of Talesin muusikot.
1.12.2017 ilmestyi Konnun säveltämä ja tuottama kappale, sekä lyriikkavideo ”Kun rakkaus ei riitä”.